Deg yixef wis sin n unadi-iw ad xedmeɣ taṣleḍt tasugnant i tezlatin n Ɛli Ideflawen ideg ad d-sbegneɣ s telqayt amek i d-tban tugna d tumnayt d userwes d uzamul deg tezlatin n unaẓur-agi meqqren yesɛan azal deg tmetti taqbaylit s waya ara ad ḥṣuɣ neɣ ad gzuɣ lmeɛna yettwafren deffir n tezlatin n Ɛli Ideflawen acku s tezlit taqbaylit tamaynut i d-yessawaḍ ucennay izen-is ama i tmetti neɣ i udabu aya i t-yeǧǧan yessemras asugnen, ad naf asefru tikwal d tumnayin d izamulen segmi ara yebdu alama yekfa, yal aferdis yessenfalay-d yis iswi izedɣen ama d afrayen-is neɣ ahat d allaɣ-is, imi amedyaz neɣ anaẓur d bab n tmetti, d bab n yiman-is, yettnal taɣulin merra, taṣleḍt-agi ara xedmeɣ ad iyi-tessaweḍ ad gzuɣ akken ilaq, ṣṣenf usugnen i d-yewwi deg yal tizlit, ma d asugnen agrawan, neɣ d asugnen iman.